Vygozero

Vygozero (russisk: Выгозеро, finsk: Uikujärvi) er et reservoar i republikken Karelia i den nordvestre delen av Russland. Det ligger mellom Kvitsjøen og Onega, rundt 200 kilometer nord for byen Petrozavodsk. Reservoaret ble opprettet i 1933 under byggingen av Kvitsjøkanalen, ved å demme opp elva Nedre Vyg og den opprinnelige Vygozero-sjøen. Dette førte til at vannstanden steg syv meter og innsjøens areal ble mer enn fordoblet, til 1 251 km². Vygozeros største tilløpselver er øvre Vyg, Segezja og Vosjma. Innsjøen har utløp mot Kvitsjøen via elva Vyg. Det er mer enn 500 øyer i innsjøen, med et samlet areal på 126 km². Byen Segezja ligger på vestbredden, ved munningen av elva med samme navn. En mindre by, Nadvoitsy, ligger ved utløpet av elva Vyg mot nord. Innsjøen er mye brukt til fiske, etter blant annet gjedde, brasme og lagesild. Referanser Eksterne lenker (en) Vygozero – kategori av bilder, video eller lyd på Commons